 סימן קכא - השולח חובו על ידי שליח. ובו יב סעיפים:
לא עשאו שליח בעדים אלא מסר לו חותמו לסימן שהוא שלוחו ומסרו לו לאמר לך והבא לי מעותי והוא בא אצל הלוה לומר פלוני שלחני אליך שתשלח לו מעותיו והילך חותמו לסימן ועדים מעידים שהוא חותמו אבל אינם מעידים שעשאו שליח ושלחם לו ונאבדו לא נפטר הלוה: {הגה: ויחרים תחלה (על) מי ששלח שליח זה ולא יודה (טור ס''ו בשם הרמב''ם) וי''א שצריך לישבע תחלה כדין שאר נשבעין ונוטלין (טור בשם י''א):} 